
Grozījumi Ministru kabineta 2024. gada 17. decembra noteikumos Nr. 889 "Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 17. decembra noteikumos Nr. 889 "Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" īstenošanas noteikumi" (Latvijas Vēstnesis, 2024, 248. nr.; 2025, 96. nr.) šādus grozījumus:
· 1. Izteikt 1.3. apakšpunktu šādā redakcijā:
· "1.3. specifiskajam atbalstam pieejamo kopējo finansējumu;".
· 2. Izteikt 10. punktu šādā redakcijā:
· "10. Specifiskā atbalsta ietvaros pieejamais kopējais attiecināmais finansējums ir 15 047 293 euro, tai skaitā Eiropas Reģionālās attīstības fonda finansējums – 12 790 199 euro un nacionālais finansējums (valsts budžeta līdzfinansējums, pašvaldību līdzfinansējums un privātais līdzfinansējums) – ne mazāks kā 2 257 094 euro."
· 3. Svītrot 11. punktu.
· 4. Svītrot 12. punktu.
· 5. Izteikt 33.6. apakšpunktu šādā redakcijā:
· "33.6. ievēro, ka ir atbalstāms sociāli atbildīgs un inovatīvs iepirkums un vides prasību integrācija preču un pakalpojumu iepirkumos;".
· 6. Izteikt 33.7. apakšpunktu šādā redakcijā:
· "33.7. nodrošina interešu konflikta neesību;".
· 7. Izteikt 37.1. apakšpunktu šādā redakcijā:
· "37.1. projekta vadības un īstenošanas personāla izmaksas, kas tieši saistītas ar projekta īstenošanu un mērķa sasniegšanu un radušās uz darba līguma pamata. Ja personāla atlīdzībai piemēro daļlaika attiecināmības principu, finansējuma saņēmējs veic personāla darba laika uzskaiti par nostrādāto laiku un veiktajām funkcijām;".
· 8. Izteikt 38. punktu šādā redakcijā:
· "38. Šo noteikumu 37.2. un 37.3. apakšpunktā minētās izmaksas kopā nepārsniedz 10 procentus no projektā plānotajām kopējām attiecināmajām izmaksām."
· 9. Svītrot 40. punktu.
· 10. Izteikt 52.1. apakšpunktu šādā redakcijā:
· "52.1. regulas Nr. 651/2014 9. panta 1. punkta "c" apakšpunktā un 4. punktā noteikto publicitātes pasākumu izpildi atbilstoši normatīvajam aktam par kārtību, kādā publicē informāciju par sniegto komercdarbības atbalstu;".

